*.................( sz.) napirend*

Előterjesztve: Közoktatási, Közművelődési, Sport, Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2020. szeptember 24-ei ülésére

Tárgy: Javaslat a felnőttek tüdőgyulladás elleni védőoltásának támogatásáról szóló

önkormányzati rendelet megalkotására

Készítette: …………………………………….

Vargáné Luketics Gabriella

humánszolgáltatási igazgató s.k.

Egyeztetve: ………………………………….

Kovács Márton

alpolgármester

………………………………….

Varga Előd Bendegúz

alpolgármester

Egyeztetve: ……………………………………

Annus Béláné

gazdasági igazgató

Látta: …………………………………….

dr. Szalai Tibor

jegyző

…………………………………..

dr. Murai Renáta

jegyzői igazgató

A napirend tárgyalása zárt ülést nem igényel.

Tisztelt Képviselő-testület!

Javaslattal szeretnénk élni egy védőoltást támogató rendelet megalkotására. A jelenlegi járványügyi helyzet teszi/teheti szükségszerűvé a leginkább veszélyeztetett korosztály olyan közvetett támogatását, mely az elsődleges egészségmegőrzés mellett a súlyos kimenetelű koronavírus fertőzés esetén is enyhítheti a megbetegedés kimenetelét. A védőoltások elsődleges célja az egészségmegőrzés. A pneumococcus vakcinációval elsősorban a légúti megbetegedések száma csökkenthető, de ezzel a szervezet felülfertőződésének és szövődmények kialakulásának esélye is csökken. Tudva levő, hogy az új koronavírus a legyengült szervezetet könnyebben támadja meg, illetve a betegek elsősorban a szövődményekbe halnak bele, így a védőoltás annak kimenetelét pozitívan befolyásolhatja. Az Önkormányzat támogatást kíván nyújtani azon magasabb fertőzési kockázattal élő idősebb lakosok számára, akik ezt a térítésköteles oltóanyagot anyagi helyzetük miatt nem tudják megvásárolni. A szakmai ajánlások védőoltásként a Pneumovax 23 oltóanyagot jelölik meg, mely a tüdőgyulladást okozó baktériumok elleni védelem legszélesebb spektrumát öleli fel, és a szezonális influenza elleni oltásokkal egyidejűleg lehet és célszerű beadni, így az orvos-beteg találkozások száma is csökkenthető.

A kerületben az idősebb korosztály jelentős része még mindig óvatos az oltásokkal szemben, gyakori még az ingyenes influenza elleni oltás visszautasítása is. A várható igények becslése ezért is óvatosságra int. Csökkentő tényező az is, hogy már többen részesültek az oltásban, illetve a jövedelmi helyzet is tovább módosítja a várható költségvetési igényt. Fentiek alapján és a háziorvosokkal történt egyeztetések és a szociális támogatásban részesülő 65 év felettiek száma (260 fő) azt támasztják alá, hogy a megadott időintervallumban a várható igénylők száma 500 főre tehető. Jövedelem értékhatárt a budapesti havi átlagnyugdíj mértékéhez (134 900 Ft) viszonyítva 140 000 Ft-ban határoznánk meg. Itt nem a család, hanem a kérelmező jövedelmét kell igazolni, azt kell csak figyelembe venni. Ezzel az eljárásrend is egyszerűsödik. Az eljárásrend: a háziorvos felírja az oltóanyagot (tájékoztatja a támogatás lehetőségéről), kiváltott oltóanyaggal a beadás miatt visszamegy a háziorvosához és ekkor adja ki az orvos az igazolást. A kérelem az orvosi igazolás, a gyógyszertári bizonylat és a jövedelem igazolás (nyugdíjszelvény, banki, igazolás, egyéb módon) csatolásával nyújtható be.

Az oltóanyagot egyszer kell beadni. Jelenlegi ára 10 300 Ft/adag. Költségvetési forrás igénye 5 150 eFt, amelyet a polgármester – rendelet elfogadásával egyidejűleg – a Budapest Főváros II. Kerületi Önkormányzat 2020. évi költségvetéséről szóló 3/2020. (II.28.) rendelet 7. § (3) bekezdés 11. pontjában foglalt felhatalmazás alapján a 16. sz. tábla II/a/8. *„Korona vírus elleni védekezés tartaléka”* jogcím előirányzata terhére biztosítaná.

Kérem a Tisztelt Képviselő-testületet a rendelet megalkotására!

A rendelet megalkotásához minősített többségű szavazati arány szükséges.

Budapest, 2020. szeptember 10.

Szabó Gyula

Alpolgármester

Budapest Főváros II. Kerületi Önkormányzat Képviselő-testületének ……/2020.(………….) önkormányzati rendelete a felnőttek tüdőgyulladás elleni védőoltásának támogatásáról

Budapest Főváros II. Kerületi Önkormányzat Képviselő-testülete a szociális igazgatásról és egyes szociális ellátásokról szóló 1993. évi III. törvény (továbbiakban: Szt.) 26. §-ában és 132. § (4) bekezdés g) pontjában kapott felhatalmazás alapján az Alaptörvény 32. cikk (2) bekezdése szerinti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontja szerinti feladatkörében eljárva a következőket rendeli el:

1.§

Az önkormányzat a pneumococcus baktérium okozta tüdőgyulladás okozta megbetegedési veszély csökkentése céljából a térítésköteles védőoltás költségéhez egyszeri támogatást (továbbiakban: védőoltási támogatás) nyújt azon – koruk miatt - veszélyeztetettebb időskorú lakosai számára, akik ezt jövedelmi helyzetük miatt nem tudják vállalni.

2. §

(1) Védőoltási támogatás állapítható meg azon Budapest II. kerületi állandó lakóhellyel, vagy tartózkodási hellyel rendelkező személy részére:

* aki a kérelem benyújtásakor 65. életévét betöltötte, és
* az egy havi nettó jövedelme nem haladja meg a 140 000 forintot, és
* a Pneumococcus elleni oltóanyag megvásárlását, annak költségét gyógyszertári bizonylattal igazolja, és
* háziorvos igazolja a rendelet hatálybalépését követő oltásbeadás megtörténtét.

(2) A védőoltási támogatás a jövedelmi feltételek fennállása esetén, a szükséges igazolások becsatolása alapján utólag kerülhet megállapításra, összege a megvásárolt oltóanyag igazolt költsége.

3.§

(1) A kérelem benyújtásának határideje 2020. november 30-a.

(2) A kérelmet e rendelet melléklete szerinti nyomtatványon az abban megjelölt igazolásokkal együtt postai úton, vagy e-mailen beszkennelve lehet benyújtani.

4.§

(1) A védőoltási támogatással kapcsolatos hatásköreit a Képviselő-testület a polgármesterre ruházza át.

(2) E rendelet által nem szabályozott kérdésekben a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelete, az Szt., és a végrehajtására kiadott jogszabályok, továbbá az általános közigazgatási rendtartásról szóló 2016. évi CL. törvény rendelkezéseit kell alkalmazni.

5.§

E rendelet a kihirdetését követő napon lép hatályba.

Őrsi Gergely dr. Szalai Tibor

polgármester jegyző

*1. melléklet a ………………… önkormányzati rendelethez*

KÉRELEM

FELNŐTTEK TÜDŐGYULLADÁS ELLENI VÉDŐOLTÁSI TÁMOGATÁS

MEGÁLLAPÍTÁSÁHOZ

Alulírott kérelmezem, a pneumococcus baktérium okozta tüdőgyulladás elleni védőoltási támogatás megállapítását, tekintettel arra, hogy 65. életévemet betöltöttem, nettó havi jövedelmem nem haladja meg a 140.000,-Ft-ot és a védőoltás beadása részemre megtörtént.

Fentieket a kérelem nyomtatvány csatolt mellékleteivel igazolom.

1. A kérelmező adatai:

|  |
| --- |
| Neve: ......................................................................................................................................... |
| Születési neve: .......................................................................................................................... |
| Anyja neve: ............................................................................................................................... |
| Születés helye, ideje (év, hó, nap): ........................................................................................... |
| Lakóhelye:     irányítószám ................................................................ település  .........................................................utca/út/tér .............. házszám ............ épület/lépcsőház ............... emelet, ajtó |
| Tartózkodási helye:     irányítószám ........................................................................ település ...........................................................utca/út/tér .............. házszám ............ épület/lépcsőház ............... emelet, ajtó  Életvitelszerűen: lakóhelyemen /tartózkodási helyemen tartózkodom. *(megfelelő rész aláhúzandó)*   |  | | --- | | Társadalombiztosítási Azonosító Jele:           Állampolgársága: ...................................................................................................................... | | Telefonszám:…………………………….. Email:……………………………………………  (nem kötelező adat) | | A kérelmező idegenrendészeti státusza (nem magyar állampolgárság esetén):……………………. | |

Amennyiben a támogatás folyósítását bankszámlára kéri:

Számlavezető pénzintézet megnevezése:...................................................................................

Pénzforgalmi számlaszáma: ..............................-.........................-............................................

Egy havi nettó jövedelmem:……………

A kérelem rövid indoka:

2. Nyilatkozatok:

2.1. Tudomásul veszem, hogy a Hatóság a közölt adatok valódiságát ellenőrizheti.

2.2. Felelősségem tudatában kijelentem, hogy a közölt adatok a valóságnak megfelelnek.

2.3. Tájékoztatjuk, hogy a nyomtatványon megadott személyes adatokat az általános közigazgatási rendtartásról szóló 2016. évi CL. törvény 27. § (1) bekezdésében, a szociális igazgatásról és szociális ellátásokról szóló 1993. évi III. törvény 18. §-a, a gyermekek védelméről és a gyámügyi igazgatásról szóló 1997. évi XXXI. törvény 138. §-a és a Budapest Főváros II. Kerületi Önkormányzat Képviselő-testületének a felnőttek tüdőgyulladás elleni védőoltásának támogatásáról szóló …/2020. (….) önkormányzati rendeletében meghatározott jogalappal, célból, körben kezeljük.

Amennyiben Ön a megjelölt jogszabályokban megjelölteteken túl további személyes adatot is megad a fentiek szerint, úgy azokat a tényállás tisztázásához elengedhetetlenül szükséges más személyes adatoknak tekintjük. Ezen adatokra vonatkozóan Ön az információs önrendelkezési jogról és az információszabadságról szóló 2011. évi CXII. törvény szerinti hozzájárulását vélelmezzük, amellyel egyidejűleg nyilatkozik, hogy amennyiben harmadik fél adatait is megadja, úgy a megadott személyes adatok előttünk történő feltárására az érintettől megfelelő felhatalmazással rendelkezik.

A fenti tájékoztatást tudomásul veszem.

2.4. Hozzájárulok a kérelemben szereplő adatoknak a szociális igazgatási eljárás során történő felhasználásához.

Budapest, ……………………

……..……………………………

Kérelmező aláírása

Kérelemhez mellékelni kell:

* kérelmező egy havi nettó jövedelméről igazolás (munkáltatói igazolás, nyugdíjszelvény, banki kivonat, nyugdíj értesítő, stb.)
* az oltóanyag költségéről gyógyszertári bizonylat (blokk, számla)
* háziorvosi igazolás az oltóanyag beadásáról

*2. melléklet a ………………… önkormányzati rendelethez*

HÁZIORVOSI IGAZOLÁS A PNEUMOCOCCUS ELLENI OLTÓANYAG BEADÁSÁRÓL

Név:…………………………………

Lakcím:…………………………………

TAJ szám: …………………………………….

Fent nevezett részére a pneumococcus oltóanyag beadásra került:

Dátum:………………………… Aláírás pecsét

ÁLTALÁNOS INDOKOLÁS

A koronavírus okozta járványügyi helyzet teszi/teheti szükségszerűvé a leginkább veszélyeztetett korosztály közvetett támogatását. A védőoltások elsődleges célja az egészségmegőrzés. A pneumococcus vakcinációval elsősorban a légúti megbetegedések száma csökkenthető, de ezzel a szervezet felülfertőződésének és szövődmények kialakulásának esélye is csökken. Az Önkormányzat támogatást kíván nyújtani azon magasabb rizikójú idősebb lakosok számára, akik ezt a térítésköteles oltóanyagot anyagi helyzetük miatt nem tudják megvásárolni.

RÉSZLETES INDOKOLÁS

1. §-hoz: A támogatás célja kerül megfogalmazásra.

2. §-hoz: A támogatás jogosultsági feltételeit tartalmazza.

3. §-hoz: A támogatás iránti kérelem benyújtásának módját, határidejét és a szükséges igazolásokat tartalmazza.

4. §-hoz: A polgármesteri hatáskörről való rendelkezést tartalmazza.

5. §-hoz: Hatályba léptető rendelkezést tartalmazza.